62020CO0375_INF
Διάταξη του Δικαστηρίου (έβδομο τμήμα) της 13ης Οκτωβρίου 2021 –Liberty Seguros
(Υπόθεση C‑375/20) (
1
)
«Προδικαστική παραπομπή – Άρθρο 99 του Κανονισμού Διαδικασίας του Δικαστηρίου – Υποχρέωση ασφαλίσεως της αστικής ευθύνης που προκύπτει από την κυκλοφορία αυτοκινήτων οχημάτων – Οδηγία 2009/103/ΕΚ – Ασφαλιστική σύμβαση συναφθείσα βάσει ψευδών δηλώσεων – Διεθνής μεταφορά προσώπων και εμπορευμάτων χωρίς άδεια – Ακυρότητα της ασφαλιστικής σύμβασης – Αντιτάξιμο έναντι τρίτων θυμάτων ατυχήματος και έναντι του αρμόδιου για την αποζημίωση των θυμάτων οργανισμού»
1.
Προσέγγιση των νομοθεσιών – Ασφάλιση αστικής ευθύνης που προκύπτει από την κυκλοφορία αυτοκινήτων οχημάτων – Υποχρεώσεις των κρατών μελών – Γενική υποχρέωση ασφάλισης των οχημάτων με συνήθη στάθμευση στο έδαφός τους – Περιεχόμενο – Όρια
(Οδηγία 2009/103 του Ευρωπαϊκού Κοινοβουλίου και του Συμβουλίου, αιτιολογικές σκέψεις 1, 2 και 20, και άρθρο 3)
(βλ. σκέψεις 54-57)
2.
Προσέγγιση των νομοθεσιών – Ασφάλιση αστικής ευθύνης που προκύπτει από την κυκλοφορία αυτοκινήτων οχημάτων – Έκταση της εγγύησης υπέρ τρίτων που παρέχεται από την υποχρεωτική ασφάλιση – Ρήτρες αποκλεισμού – Περιεχόμενο – Όρια – Υποχρέωση στενής ερμηνείας
(Οδηγία 2009/103 του Ευρωπαϊκού Κοινοβουλίου και του Συμβουλίου, άρθρο 3, εδ. 1, και άρθρο 13 § 1, εδ. 1 και 2)
(βλ. σκέψεις 58-63)
3.
Προσέγγιση των νομοθεσιών – Ασφάλιση αστικής ευθύνης που προκύπτει από την κυκλοφορία αυτοκινήτων οχημάτων – Έκταση της εγγύησης υπέρ τρίτων που παρέχεται από την υποχρεωτική ασφάλιση – Εθνική ρύθμιση που προβλέπει το αντιτάξιμο έναντι τρίτων θυμάτων της ακυρότητας των συμβάσεων ασφάλισης που συνήφθησαν βάσει ψευδών δηλώσεων του λήπτη της ασφάλισης – Διεθνής μεταφορά προσώπων και εμπορευμάτων χωρίς άδεια – Δεν επιτρέπεται
(Οδηγία 2009/103 του Ευρωπαϊκού Κοινοβουλίου και του Συμβουλίου, άρθρο 3, εδ. 1, και άρθρο 13 §§ 1 και 2)
(βλ. σκέψεις 64-68, 70, 71 και διατακτ.)
4.
Προσέγγιση των νομοθεσιών – Ασφάλιση αστικής ευθύνης που προκύπτει από την κυκλοφορία αυτοκινήτων οχημάτων – Οδηγία 2009/103 – Παρέμβαση του οργανισμού που εγγυάται την αποζημίωση των θυμάτων τροχαίων ατυχημάτων – Προϋποθέσεις – Όρια
(Οδηγία 2009/103 του Ευρωπαϊκού Κοινοβουλίου και του Συμβουλίου, άρθρα 3 και 10 § 1)
(βλ. σκέψη 69)
Διατακτικό
Το άρθρο 3, πρώτο εδάφιο, και το άρθρο 13, παράγραφος 1, της οδηγίας 2009/103/ΕΚ του Ευρωπαϊκού Κοινοβουλίου και του Συμβουλίου, της 16ης Σεπτεμβρίου 2009, σχετικά με την ασφάλιση της αστικής ευθύνης που προκύπτει από την κυκλοφορία αυτοκινήτων οχημάτων και τον έλεγχο της υποχρεώσεως προς ασφάλιση της ευθύνης αυτής, έχουν την έννοια ότι αντιβαίνει σε αυτά εθνική ρύθμιση η οποία έχει ως αποτέλεσμα το αντιτάξιμο, έναντι τρίτων θυμάτων ατυχήματος οφειλόμενου στην κυκλοφορία αυτοκίνητων οχημάτων, της ακυρότητας της σύμβασης ασφάλισης αστικής ευθύνης, η οποία προέκυψε από την άσκηση, εκ μέρους του λήπτη της ασφάλισης, εμπορικής δραστηριότητας διεθνούς μεταφοράς χωρίς σχετική άδεια, καθώς και από παραλείψεις και ψευδείς δηλώσεις εκ μέρους του λήπτη προς την ασφαλιστική εταιρία κατά τον χρόνο σύναψης της εν λόγω σύμβασης, έστω και αν οι τρίτοι θύματα είναι επιβάτες που δεν μπορούσαν να αγνοούν αυτή την έλλειψη άδειας.
(
1
)	ΕΕ C 348 της 19.10.2020.